*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*149. számú előterjesztés*

Bátaszék Város Önkormányzat Képviselő-testületének 2022. augusztus 31-én

15 órakor megtartandó ülésére

Bátaszék Város Német Nemzetiségi Önkormányzattal megkötött szerződés módosítása

|  |
| --- |
| **Előterjesztő:** dr. Bozsolik Róbert polgármester**Készítette** : dr. Firle-Paksi Anna aljegyző  **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**KOIS Bizottság 2022.08.29.PG Bizottság 2022.08.30. |

**Tisztelt Képviselő-testület!**

Bátaszék Város Önkormányzatához (a továbbiakban: önkormányzat) 2022 májusában érkezett a **Bátaszék Város Német Nemzetiségi Önkormányzatának** (a továbbiakban: nemzetiségi önkormányzat) **kérelme** (jelen előterjesztés 1. sz. melléklete), miszerint a 2022. november 19. napján létrejött, 7140 Bátaszék, **Kossuth utca 3. szám alatti ingatlan ingyenes átadás-átvételéről szóló szerződés** (a továbbiakban: szerződés; jelen előterjesztés 2. sz. melléklet) **módosítását kérik**. A módosítási kérelem a **„Felvidék Néptánc Egyesület és a Legjobb Utcai Csapat Egyesület ingyenes ingatlanhasználati jogának megszüntetésére vonatkozik”.**

A fent nevezett ingatlanon a nemzetiségi önkormányzat több ütemű felújítást végez. Az I. ütemben a főépület utcai részének a felújítása készült el, nagyjából 170 m2 alapterületen. Megújultak az épületrész nyílászárói, elektromos hálózata, új fűtési rendszer kialakítására került sor, továbbá a közösségi terek létrehozása céljából falkiváltásokat eszközöltek. II. ütemben jelenleg is folynak a kivitelezési munkálatok (a főépület hátsó felében vizesblokk, konyha, könyvtár kialakítása zajlik, az épület előtt gyepcserét hajtottak végre). III. ütem előkészítő tervei folyamatban vannak, ahol az utcai homlokzat rendbetétele és az utcai házrész felújítása a fő feladat.

A nemzetiségi önkormányzat kérelmében kifejti, hogy az egyes épületrészek esetében két szívességi használó közül a **Bátaszéki Felvidék Néptánc Egyesület 2021 év végén saját használatra egy másik ingatlant kapott az önkormányzattól, ezért kiköltözött a nemzetiségi önkormányzat házrészéből. A Legjobb Utcai Csapat Egyesület a Német Nemzetiségi Önkormányzat kezdeményezésére 2022. április 1. napjától szintén kiköltözött és a próbáit a Petőfi Sándor Művelődési Házban tartja.**

**A szerződés II. b) pontja szerint:** *„Továbbá ingyenesen átvevő kötelezettséget vállal arra vonatkozóan, hogy a tulajdonosváltozást követően is mindaddig biztosítja a Bátaszéki Felvidék Néptánc Egyesületének és a Legjobb Utcai Csapat Egyesületnek az ingatlanban a részleges használati jogot ingyenesen az ez idáig ingyenesen átadó által kialakított használati rendnek megfelelően, ameddig az ingyenesen átvevő az ingatlan átadás célja szerinti műszaki átalakítási munkálatokat ezen ingatlanrészeken meg nem kezdi.* ***A felek rögzítik, hogy a használati jog csak az ingyenesen átadó előzetes jóváhagyásával szüntethető meg.*** *Amennyiben az egyesületek kezdeményezik az ingyenesen átvevő ezen ingyenesen használati jogról köteles az egyesületekkel kétoldalú szerződést kötni és ezen szerződéseket, jelen szerződés mellékleteként kezelni.*

*Továbbá ingyenesen átadó számára továbbra is biztosítja az ingyenesen átadó által raktározási célra használt helyiségek ingyenes használati jogát.”*

Amennyiben a T. Képviselő-testület a nemzetiségi önkormányzat kérelmében foglalt indokok alapján eltekint a korábban kikötött feltételektől, javasoljuk az alábbi határozati javaslat elfogadását:

**H a t á r o z a t i j a v a s l a t:**

**a 2022. november 19. napján létrejött, 7140 Bátaszék, Kossuth utca 3. szám alatti ingatlan ingyenes átadás-átvételéről szóló szerződés módosítására**

Bátaszék Város Önkormányzata Képviselő-testülete

1. a 2022. november 19. napján létrejött, 7140 Bátaszék, Kossuth utca 3. szám alatti ingatlan ingyenes átadás-átvételéről szóló szerződést, - Bátaszék Város Német Nemzetiségi Önkormányzatának kérelmére - oly módon kívánja módosítani, hogy a korábban a szerződés II. b.) pontjában kikötött, a Bátaszéki Felvidék Néptánc Egyesületet és a Legjobb Utcai Csapat Egyesületet illető használati jogot megszünteti;
2. a szerződés módosításával kapcsolatban felmerülő költség a Bátaszék Város Német Nemzetiségi Önkormányzatát terheli;
3. felhatalmazza a polgármestert az ingyenes tulajdon átruházásra vonatkozó szerződés módosításának aláírására.

*Határidő:* 2022. október 31.

*Felelős:* Dr. Bozsolik Róbert polgármester

(a módosítás aláírásáért)

*Határozatról értesül:* Bátaszéki NNÖ

 Bátaszéki KÖH Pénzügyi Iroda

 irattár